הוועדה המיוחדת לזכויות הילד, כנסת 25, פרוטוקול מספר 14, 2023-05-09 00:00

אליהו דלל: שלום, בוקר טוב חברים, אני מתכבד לפתוח את הישיבה בבקשה להחלת דין רציפות על הצעת חוק עבודת הנוער (תיקון – עבודת נוער בהופעות וצילומים)

אליהו דלל:  רק אם אפשר הסבר קטן

אליהו דלל:  בבקשה

תמי סלע: הדיון הוא בבקשה להחיל דין רציפות

אליהו דלל: כן, אנחנו לא צריכים לדון אלא רק על הפרוצדורה

תמי סלע: דיון קצר עם עיקרי ההסבר

תמי סלע:  אם הוועדה מחליטה שהיא תמליץ למליאה להחיל, אז זה יעלה בעצם במליאה להצבעה

אליהו דלל: נכון, יקצר את התהליכים כי הנושא הוא באמת חשוב ואין טעם עוד פעם - - -      

תמי סלע: ואז ההצעה תיחשב כאילו עברה בקריאה ראשונה בכנסת הזו

אליהו דלל: נכון

תמי סלע: ההצעה הזו בעצם נדונה פה, יוזמה פרטית של חבר הכנסת רון כץ שגם נתן את הסכמתו, וחברת הכנסת לשעבר לימור מגן תלם

תמי סלע:  זה עבר בקריאה ראשונה וגם אושר בשנייה, שלישית בוועדה, הונח במליאה אבל לא הספיקו להעביר את זה בסוף הכנסת ה-24

תמי סלע:       ההצעה, המטרה שלה היא ליצור הסדרה של כל הנושא של הופעות, פרסום ודוגמנות של צעירים קטינים אבל מגיל 15, כי עד גיל 15 חוק עבודת נוער והתקנות יוצרים הסדר יחסית הדוק עם היתרים, עם תנאים שצריכים לעמוד בהם ועם פיקוח

תמי סלע:  מגיל 15 ומעלה הרבה פחות מוסדר, ופה זה התחיל מרצון שיהיה ליווי ממש של הורים או מישהו בגיר מטעם המשפחה כדי לצמצם, להפחית תופעות של פגיעות שהיו עליהם

תמי סלע:  היו גם פרסומים וכנראה קורות גם בגילאים האלה בתחום הזה

תמי סלע:  גם בתחומים אחרים אבל גם בתחום הזה

תמי סלע:      בסופו של דבר בהסדר שגובש וגם על פי תנאים שהממשלה בזמנו התוותה, הכיוון הלך להסכמת הורים אבל יותר מובנית, בכתב, בטופס שבו גם הפרטים של המיקום של ההופעה, של המעסיק נמצאים, וגם ציון שיש זכות להורים לבוא ללוות אם הם רוצים, כי בכל זאת הליווי זה לא כמו לתת הסכמה בכתב

תמי סלע:  יש גם אפשרות במקרים של קשר מתמשך לעשות את זה בצורה יותר קלה של מסרון או בדרך דיגיטלית

תמי סלע:  היו עוד כל מיני הוראות

תמי סלע:  לא ניכנס לכל הפרטים אבל בגדול זו המטרה של ההסדר וכנראה הצורך באמת קיים

תמי סלע:  אני חושבת שכן כדאי לשמוע בקצרה את המשרדים

אליהו דלל: מישהו מכם מתנגד לחוק הרציפות?     

עילם שניר: עילם שניר ממשרד המשפטים

עילם שניר:  אני רק אציין את החלטת ועדת שרים לחקיקה שהייתה לגבי החלת דין הרציפות, אז ההחלטה הייתה שהממשלה מסכימה להחיל דין רציפות בכפוף לכך שהמשך הליכי החקיקה יקודמו בהסכמה עם משרד העבודה ועם משרד המשפטים

אליהו דלל: מאה אחוז, בסדר, אז אני מבין שאף אחד לא מתנגד, אז אנחנו מסכימים, מצביעים למרות שלא צריך להצביע פה, אני מניח

קריאה: אתה מצביע

אליהו דלל: מצביע יחידי כי אין פה אף אחד מחברי הכנסת

תמי סלע: אני רק אגיד שרון כץ כמובן מסכים וזה חלק מהתנאים להחלת רציפות

אליהו דלל: מאחר וכל משרדי הממשלה תומכים בנושא, אז אני מצביע בעד וחוק הרציפות יחול

תמי סלע: לא, זה עולה למליאה ואז היא תחליט אם להחיל רציפות

אליהו דלל: עולה למליאה, בסדר, מאה אחוז

אליהו דלל:  תודה רבה לכולכם